open-index/open-wikipedia-markdown huggingface dataset:
The Flowers Of Romance (new romantic)

Οι **The Flowers of Romance** είναι συγκρότημα της πανκ μουσικής σκηνής. Συστάθηκε το 1999 και τα μέλη του αυτοαποκαλούνται συνέχεια του ομώνυμου συγκροτήματος που εμφανίστηκε το 1976, μέλος του οποίου ήταν και ο Sid Vicious.

## Μέλη
* Tony Blackplait - φωνητικά
* Al Vainola - κιθάρα
* Roy Strider - κιθάρα
* Anti Pathique - μπάσο
* Anneli Kadakas - κρουστά
* Pexte Paxter - κρουστά
* Kaupo Kaldmäe - ήχος

## Δισκογραφία
* *Sue Catwoman* (2004, CDEP, MFM Records)
* *Sue Catwoman* (2004, CD, The Flowers of Romance)

## Εξωτερικοί σύνδεσμοι
*The Flowers of Romance στο Rate Your Music

Κατηγορία:Αγγλικά punk rock συγκροτήματα
Ευρασιατικός λύγκας

Ο **λύγκας** (*Lynx lynx* - *Λυγξ ο λυγξ*) ανήκει στην οικογένεια των Αιλουριδών και είναι σαρκοφάγο. Έχει μήκος 1-1,3 μέτρα και ζυγίζει μέχρι 45 κιλά. Το τρίχωμά του είναι πυκνό και μακρύ, ανάλογα με την εποχή. Έχει χρώμα κιτρινοκόκκινο ή κοκκινοκαφέ. Τα αυτιά του είναι μακριά και μυτερά, ενώ στην άκρη τους έχουν μια φούντα από μακριές τρίχες. Αν και ανήκει στις Αιλουρίδες, ο λύγκας μπορεί να κολυμπήσει και μάλιστα γρήγορα. Μπορεί επίσης να αναρριχάται στα δέντρα και να πηδά ψηλά.
Κυνηγά την νύχτα, κυρίως ελάφια, πρόβατα και αλεπούδες. Την ημέρα μένει κρυμμένος σε σπηλιές ή κοιλότητες και κοιμάται. Συνήθως πνίγει πολλά ζώα, περισσότερα απ' όσα αντέχει να φάει. Δεν τα τρώει όμως. Πίνει το αίμα τους και τρώει μόνο τα καλύτερα κομμάτια. Το υπόλοιπο το τρώνε οι λύκοι και οι αλεπούδες.

Το θηλυκό γεννά 2-3 μικρά, μετά από κυοφορία 8 μηνών. Για τις πρώτες 16 ημέρες, τα μικρά είναι τυφλά, και η μητέρα τους δεν απομακρύνεται από αυτά. Θηλάζουν για δύο μήνες.

Ο λύγκας ζει σε μεγάλα δάση της Σουηδίας, της Νορβηγίας, της Φινλανδίας, της Γερμανίας,της Γαλλίας και σε απομονωμένες περιοχές της Ευρώπης και της Ασίας.

Στην Ελλάδα δεν υπάρχει μόνιμος αναπαραγωγικος πληθυσμός αλλά η παρουσία μεμονομένων ατόμων του υποείδους Lynx lynx martinoi (**Βαλκανικός λύγκας**), από τους γειτονικούς πληθυσμούς στην Αλβανία και την Βόρεια Μακεδονία μπορεί να θεωρηθεί δεδομένη καθώς οι λύγκες καλύπτουν αποστάσεις έως και 300 χλμ για να κυνηγήσουν. Το συγκεκριμένο υποείδος του ευρασιατικού λύγκα είναι το ποιο σπάνιο υποείδος που αριθμεί οριακό αριθμό 100 ατόμων.   

## Παραπομπές


## Εξωτερικοί σύνδεσμοι
* 
* 

Κατηγορία:Αιλουρίδες
Κατηγορία:Θηλαστικά της Ευρώπης
Κατηγορία:Θηλαστικά της Ασίας
Συμπόσιο ποίησης Πανεπιστημίου Πατρών

Το **Συμπόσιο ποίησης** διοργανώνεται κάθε χρόνο στην αρχή του Ιουλίου, από το 1981 και μετά, υπο την αιγίδα του Πανεπιστημίου Πατρών (και φιλοξενούμενο στις εγκαταστάσεις του). Εκατοντάδες δημιουργοί έχουν παρουσιάσει φιλολογικές εργασίες, κριτικές και ποιήματα, που δημοσιεύονται στα *"Πρακτικά του Συμποσίου Ποίησης"* που εκδίδονται κάθε χρόνο. Το Συμπόσιο ποίησης διοικείται από Οργανωτική Επιτροπή.

## Ιστορική καταγραφή συμποσίων και θεμάτων
# 03/07 - 05/07/1981, Α' Συμπόσιο : *Η Πρώτη Μεταπολεμική Ποιητική Γενιά. Η Ποίηση στη Ζωή και στην Εκπαίδευση - Ποίηση και Τεχνολογία. Θεωρία και Γλώσσα της Ποίησης*.
# 02/07 - 04/07/1982, Β' Συμπόσιο : *Κριτική και Ποίηση*.
# 01/07 - 03/07/1983, Γ' Συμπόσιο : *Αφιέρωμα στον Κ. Π. Καβάφη*.
# 06/07 - 08/07/1984, Δ' Συμπόσιο : *Αφιέρωμα στο Δημοτικό Τραγούδι*.
# 05/07 - 07/07/1985, Ε' Συμπόσιο : *Κοινωνία και Ποίηση*.
# 04/07 - 06/07/1986, ΣΤ' Συμπόσιο : *Νεοελληνική Μεταπολεμική Ποίηση (1945-1985)*.
# 03/07 - 05/07/1987, Ζ' Συμπόσιο : *Η Ποίηση στην Παιδεία*.
# 01/07 - 03/07/1988, Η' Συμπόσιο : *Ποίηση και Πεζογραφία*.
# 07/07 - 09/07/1989, Θ' Συμπόσιο : *Κωστής Παλαμάς. Η εποχή του και η εποχή μας*.
# 06/07 - 08/07/1990, Ι' Συμπόσιο : *[[Διονύσιος Σολωμός]]*.
# 05/07 - 07/07/1991, ΙΑ' Συμπόσιο : *Ποιητικές Ανθολογίες*.
# 03/07 - 05/07/1992, ΙΒ' Συμπόσιο : *[[Ανδρέας Κάλβος]]*.
# 02/07 - 04/07/1993, ΙΓ' Συμπόσιο : *Έθνος και Ποίηση*.
# 01/07 - 03/07/1994, ΙΔ' Συμπόσιο : *[[Ανδρέας Εμπειρίκος]]. [[Γιάννης Ρίτσος]]. Περιοδικά*.
# 07/07 - 09/07/1995, ΙΕ' Συμπόσιο : *Ποίηση και Μουσική*.
# 05/07 - 07/07/1996, ΙΣΤ' Συμπόσιο : *[[Άγγελος Σικελιανός]]*.
# 04/07 - 06/07/1997, ΙΖ' Συμπόσιο : *Η Αρχαία Ελληνική Ποίηση και ο Χρόνος*.
# 03/07 - 05/07/1998, ΙΗ' Συμπόσιο : *Ποίηση και Γλώσσα*.
# 02/07 - 04/07/1999, ΙΘ' Συμπόσιο : *Ρεύματα στη Σύγχρονη Ποίηση*.
# 07/07 - 09/07/2000, Κ' Συμπόσιο : *Η Ποίηση στη Ζωή μας*.
# 06/07 - 08/07/2001, ΚΑ' Συμπόσιο : *Οι Ξεχασμένοι μας Ποιητές*.
# 05/07 - 07/07/2002, ΚΒ' Συμπόσιο : *Τα Ποιήματα που Αγαπήσαμε*.
# 04/07 - 06/07/2003, ΚΓ' Συμπόσιο : *Η Μετάφραση της Ποίησης*.
# 02/07 - 04/07/2004, ΚΔ' Συμπόσιο : *Η Ποίηση των Ύμνων*.
# 01/07 - 03/07/2005, ΚΕ' Συμπόσιο : *25 χρόνια Συμπόσιο - 25 χρόνια Ποίηση. Διαγωνισμός Ποίησης*.
# 29/06 - 02/07/2006, ΚΣΤ' Συμπόσιο : *Ποίηση και Έρωτας*. (Στην οργανωτική επιτροπή του 2006 συμμετείχε ο Χρήστος Χατζηθεοδώρου, Πρύτανης Πανεπιστημίου Πατρών).  
# 2007, ΚΖ' Συμπόσιο : *Γιατί ποίηση;*

## Εξωτερικοί σύνδεσμοι
* Συμπόσιο Ποίησης

Κατηγορία:Ποίηση
Κατηγορία:Πανεπιστήμιο Πατρών
Κέλτος

Ο **Κέλτος** ήταν γιος του Ηρακλή και της Κελτίνης, κόρης του Βρεταννού.

Ο Ηρακλής, στην εκστρατεία του εναντίον του Γηρυόνη, βρέθηκε στη Βρετανία -- γεγονός το οποίο πολλοί μελετητές συνδέουν με τον Δέκατο Άθλο του. Εκεί γνώρισε την κόρη του βασιλιά Βρεταννού, *Κελτίνη*, με την οποία απέκτησαν τον Κέλτο, που σημαίνει *αυτόν που ιππεύει τον κέλητα ίππο* (*κέλης, κέλητος, κέλλω: άλογο ιππασίας*). Σε άλλη εκδοχή, που συναντάται στον Αππιανό, ο Κέλτος ήταν γιος του Πολύφημου και της Γαλάτειας, αδελφός του Ιλλυριού.

Από αυτό το παιδί πήραν το όνομά τους οι Κέλτες.

## Παραπομπές

## Πηγές
* Ε. Μερτζ: Οίνωψ Πόντος
* Παυσανίας: Ελλάδος περιήγησις
* E. Curtius: The History of Greece, vol. 1
* Ν. Μάρκου: Ελλήνων προϊστορία

Κατηγορία:Ηρακλείδες
Αμπντούλ Καλάμ

-->

}}
Ο **Αμπντούλ Καλάμ** (*ऐ॰ पी॰ जे॰ अब्दुल कलाम*,  15 Οκτωβρίου 1931 - 27 Ιουλίου 2015) ήταν Ινδός πολιτικός. Ήταν πρόεδρος της χώρας από τις 25 Ιουλίου 2002 ως την ίδια ημερομηνία του 2007. 

## Βιογραφία
Γεννήθηκε στο Ραμεοσουαράμ, στο κρατίδιο Ταμίλ Ναντού της Ινδίας. Εξαίρετος επιστήμονας και μηχανικός, καταγόταν από κάστα εργατών και ειδικεύτηκε στην πυρηνική τεχνολογία.
Εξελέγη με μεγάλη πλειοψηφία (άνω του 90%) Πρόεδρος της Ινδίας, στις 18 Ιουλίου 2002, ως υποψήφιος του NDA και της Αντιπολίτευσης. Ο μόνος αντίπαλός του ήταν ο 87χρονος Λαξμί Σαγκάλ.

Ο Καλάμ ήταν χορτοφάγος και φημιζόταν για την πειθαρχία του αλλά και για τα ποιήματα που έγραφε.

## Βιβλία

* *India 2020* by A.P.J. Abdul Kalam, Y.S. Rajan (Penguin Books India, 2003) ISBN 0-14-027833-8
* *Ignited Minds: Unleashing the Power Within India* (Penguin Books, 2003) ISBN 0-14-302982-7
* *India-my-dream* (Excel Books, 2004) ISBN 81-7446-350-X 
* *Envisioning an Empowered Nation: Technology for Societal Transformation* (TATA McGraw-Hill Publishing Company Ltd, 2004) ISBN 0-07-053154-4 
  
## Βιογραφίες
* *Wings of Fire: An Autobiography of APJ Abdul Kalam* by A.P.J Abdul Kalam, Arun Tiwari (Orient Longman, 1999) ISBN 81-7371-146-1
* *Scientist to President* by Abdul A.P.J. Kalam (Gyan Publishing House, 2003) ISBN 81-212-0807-6 
* *Eternal Quest: Life and Times of Dr. Avul Pakir Jainulabdeen Abdul Kalam* by S. Chandra (Pentagon Publishers, 2002) ISBN 81-86830-55-3 
* President A.P.J. Abdul Kalam by R. K. Pruthi (Anmol Publications, 2002) ISBN 81-261-1344-8 
* *A. P. J. Abdul Kalam: The Visionary of India* by K. Bhushan, G. Katyal (A.P.H. Pub. Corp, 2002) ISBN 81-7648-380-X

Καλαμ
Λασιών

Η **Λασιών** ήταν πόλη της αρχαίας Ηλείας από όπου έχει πάρει το όνομα ο νέος Δήμος Λασιώνος.

## Τοποθεσία
Ο Λασιών-ος (κατά τον Πολύβιο Λασίων-ωνος) εκτεινόταν κοντά στο σημερινό χωριό Αντρώνι, μεταξύ της Αγ. Παρασκευής, της Λακανάστας, της Κουμανέικης Γκούρας (θέση Κούτη), το Χάνι του Μπάμπη και το Καλιμάνι. Οι αρχαιότεροι κάτοικοι του ήταν οι Αχαιοί, οι οποίοι ήταν συγγενείς με τους Αρκάδες, τους Πελασγούς και τους Αιολείς. Ήταν αναμεμειγμένοι με τους προέλληνες κατοίκους της περιοχής, καθώς και με άλλα ελληνικά φύλα. Αποτελούσαν τους Ομηρικούς Επειούς. Πιθανότατα, η πόλη έχει πάρει το όνομα της από ένα μνηστήρα της Ιπποδάμειας, τον Λάσιο. Ο Όμηρος, ο Πολύβιος, ο Στράβωνας, ο Παυσανίας, ο Κούρτιος, καθώς και άλλοι περιηγητές, την αναφέρουν ως πόλη ή κράτος.

## Μυθολογία
Η φαντασία των αρχαίων Ελλήνων συνέδεσε την περιοχή με τους άθλους του Ηρακλή (Ερυμάνθιος Κάπρος), με τη θεά Άρτεμη και τις Δρυάδες νύμφες, τους μυθικούς Κενταύρους της Φολόης και τη μητέρα τους, Νεφέλη.

## Ιστορία
Την πόλη την κατάστρεψε ο Φίλιππος ο Ε΄ το 219 π.Χ., αργότερα πέρασε στην εξουσία των Αχαιών, ξαναχτίστηκε πάλι και το 397 μ.Χ. τη λεηλάτησαν και την κατέστρεψαν οι Γότθοι με αρχηγό τον Αλάριχο. Αυτός κυνηγήθηκε αργότερα από τον στρατηγό Στηλίχωνα του δυτικού Ρωμαϊκού κράτους, όπου κρύφτηκε μαζί με τους στρατιώτες του στο δάσος και στις σπηλιές της περιοχής. Ο Θεοδόσιος ο Β' (408-450 μ.Χ.), μπροστά στις μεγάλες συμφορές και την εξαθλίωση, αναγκάστηκε να τους απαλλάξει από μέρος των φόρων.

Η ολική καταστροφή ήλθε τον 6ο αιώνα (522 μ.Χ.) με τον μεγάλο σεισμό που συγκλόνισε την Ηλεία και την Αχαΐα.

Σήμερα σώζονται ίχνη των τειχών στη θέση Κούτη (Μεγαλοπρεπές Παλιόκαστρο) μεταξύ Κούμανι και Αντρώνι που ανακάλυψε πρώτος o Welker το 1842. Ερείπια κτισμάτων, κομμάτια κιόνων, τάφοι (ένας από τους οποίους λέγεται ότι ήταν του Κένταυρου Φόλου), πήλινα αγγεία και ένα αρχαίο νεκροταφείο βρέθηκαν στην περιοχή. 

Η πόλη υδρευόταν από τις πηγές του Κροϊφύκου και το Καλιμάνι, όπου βρέθηκαν πήλινοι αγωγοί. Σε ολόκληρη την περιοχή βρίσκονται παντού αρχιτεκτονικά μέλη, θραύσματα επιγραφών, αγάλματα, αγγεία καθώς και μικρά ευρήματα. Επίσης, βρίσκονται διάσπαρτα νομίσματα από πολλές πόλεις της Ελλάδος και των Συρακουσών (Αλεξανδρινά, Ρωμαϊκά, Κωσταντινάτα κ.ά.) λόγω των επισκεπτών, από όλον τον τότε γνωστό κόσμο, των Ολυμπιακών Αγώνων. 

Πάνω στα ερείπια της αρχαίας πόλης χτίστηκε αργότερα ο Φράγκικος Πύργος. 

## Παραπομπές


## Εξωτερικοί σύνδεσμοι
* www.antroni.gr''

Κατηγορία:Πόλεις της αρχαίας Ηλείας
Κατηγορία:Αρχαιολογικοί τόποι στην Ηλεία
Lingua franca

**** ή **Κοινή γλώσσα (ή διάλεκτος)** αποκαλείται μια γλώσσα όταν χρησιμοποιείται για την επικοινωνία ατόμων με διαφορετικές μητρικές γλώσσες, επειδή είναι εκτενώς διαδεδομένη και ευρέως κατανοητή. Για παράδειγμα, η αγγλική γλώσσα χρησιμοποιείται σήμερα ως lingua franca στη διεθνή διπλωματία. 

Οι "κοινές διάλεκτοι" περιλαμβάνουν γλώσσες που απέκτησαν σημαντική διάδοση λόγω της επιρροής που κατέχει ή κατείχε η γλωσσική τους κοινότητα. Στην πραγματικότητα ακόμη και στον σύγχρονο κόσμο υπάρχουν δεκάδες γλώσσες με ρόλο κοινής διαλέκτου, ιδίως στην Αφρική και την Ασία, όπου μεγάλος αριθμός γλωσσικών κοινοτήτων μπορεί να συνυπάρχει στο ίδιο κράτος. 

Καθεστώς κοινής διαλέκτου έχουν αποκτήσει και γλώσσες με μεγάλη παρουσία σε μια χώρα χωρίς να αποτελούν τη γλώσσα της πλειοψηφίας των κατοίκων αλλά μιας σημαντικής μειονότητας (λόγω της μακραίωνης ιστορικής παραμονής σε ένα κράτος). Μια τέτοια περίπτωση είναι το Καζακστάν όπου τέτοιο ρόλο έχει η ρωσική.

## Παραδείγματα σπουδαίων κοινών διαλέκτων
### Αρχαιότητα
* Αραμαϊκά
* Ελληνιστική Κοινή
* Λατινικά

### Μεσαίωνας
* Αραβικά
* Περσικά
* Γερμανικά
*Λατινικά
*Μεσαιωνική Ελληνική (Κοινή)

### Νεότερα χρόνια
* Ισπανικά
* Γαλλικά
* Αγγλικά
* Ρωσικά

## Παραπομπές


Κατηγορία:Γλωσσολογία
Μανμοχάν Σινγκ

Ο **Μανμοχάν Σινγκ** (मनमोहन सिंह, 26 Σεπτεμβρίου 1932 - 26 Δεκεμβρίου 2024) ήταν Ινδός πολιτικός, πρωθυπουργός της χώρας από το 2004 εώς το 2014.

## Βιογραφικά στοιχεία
Γεννήθηκε στο Γκαλά, στο δυτικό Παντζάμπ, στις 26 Σεπτεμβρίου 1932. Έγινε πρωθυπουργός της χώρας στις 22 Μαΐου 2004 με το Ινδικό Εθνικό Κογκρέσο. Σιχ στο θρήσκευμα, ο Σινγκ έγινε ο πρώτος πρωθυπουργός της Ινδίας που δεν ανήκει στην πλειοψηφία της κοινότητας των Ινδουιστών. Προσπάθησε να αναμορφώσει την οικονομία της χώρας.

Στις 22 Ιουλίου 2008 η κυβέρνηση έλαβε ψήφο εμπιστοσύνης. Υποσχέθηκε ότι θα προωθήσει την αμφιλεγόμενη συμφωνία συνεργασίας στο πυρηνικό πεδίο με τις ΗΠΑ. Η Αντοπολίτευση έκανε λόγο για εξαγορά ψήφων, κάτι που ασπάστηκαν και τα ΜΜΕ.

### Εκλογές του 2009
Έπειτα από τη νίκη του Ινδικού Εθνικού Κογκρέσου στις γενικές εκλογές του 2009, ο Σινγκ επαναδιορίστηκε στην πρωθυπουργία στις 22 Μαΐου του 2009 . Έγινε έτσι ο πρώτος πρωθυπουργός της Ινδίας από την περίοδο του Γιαβαχαρλάλ Νεχρού που επέστρεψε στην εξουσία έχοντας προηγουμένως υπηρετήσει μια ολόκληρη πενταετή θητεία στο αξίωμα.

## Θάνατος
Απεβίωσε σε νοσοκομείο του Νέου Δελχί, λίγες ώρες μετά την εισαγωγή του, συνεπεία καρδιακής νόσου στις 26 Δεκεμβρίου 2024, σε ηλικία 92 ετών. Με απόφαση της κυβέρνησης, κηρύχθηκε εθνικό πένθος. 

## Παραπομπές



Κατηγορία:Πρωθυπουργοί της Ινδίας
Κατηγορία:Απόφοιτοι του Πανεπιστημίου της Οξφόρδης
Τηθύς (δορυφόρος)

Η **Τηθύς** () είναι ο πέμπτος μεγαλύτερος φυσικός δορυφόρος του πλανήτη Κρόνου και ανακαλύφθηκε από τον Τζιοβάνι Ντομένικο Κασίνι στις 21 Μαρτίου 1684. Η Τηθύς έχει μέση διάμετρο 1.066 χιλιόμετρα και απέχει από τον πλανήτη Κρόνο 294.619 χλμ.

Ονομάστηκε Τηθύς από την τιτανίδα Τηθύς της ελληνικής μυθολογίας. Επίσης αναφέρεται και με την ονομασία **Κρόνος III** (Saturn III), επειδή είθισται στην Αστρονομία αντί του ονόματος του δορυφόρου να χρησιμοποιείται ο αύξων αριθμός εκάστου (κατά σειρά απόστασης από τον πλανήτη). Στην πραγματικότητα δεν είναι ο τρίτος στη σειρά, αλλά όταν ανακαλύφθηκε ήταν.

Ο Κασσίνι ονόμασε τους τέσσερις δορυφόρους που ανακάλυψε (Τηθύς, Διώνη, Ρέα, Ιαπετός) *Sidera Lodoicea*, δηλαδή αστέρια του Λουδοβίκου προς τιμή του βασιλιά Λουδοβίκου ΙΔ'. Το 1847 όμως ο Τζον Χέρσελ έδωσε σε αυτούς τους δορυφόρους ονόματα Τιτάνων, οι οποίοι ήταν αδέλφια του Κρόνου.

Η Τηθύς είναι ένα ουράνιο σώμα που αποτελείται σχεδόν εξ' ολοκλήρου από πάγο. Στην παγωμένη επιφάνειά της διακρίνονται πολλοί κρατήρες. Ο μεγαλύτερος κρατήρας της βρίσκεται στο δυτικό της ημισφαίριο, ονομάζεται Οδυσσέας και έχει διάμετρο 400 χιλιόμετρα. Ένα άλλο εντυπωσιακό χαρακτηριστικό της επιφάνειάς της είναι το «Χάσμα της Ιθάκης», ένα φαράγγι πλάτους εκατό χιλιομέτρων και βάθους πέντε, που διατρέχει τα 3/4 της περιφέρειας της Τηθύος (περίπου 2.000 χιλιόμετρα). Εικάζεται ότι σχηματίστηκε όταν το νερό στο εσωτερικό του δορυφόρου πάγωσε, αυξάνοντας έτσι τον όγκο του και ραγίζοντας την επιφάνεια. Η θερμοκρασία στην επιφάνειά της είναι περίπου -187oC. 

[thumb|250px|Η Τηθύς περνάει μπροστά από τον Τιτάνα, στις [19 Οκτωβρίου του 2010. Η εικόνα λήφθηκε από το Κασσίνι-Χόιχενς.]]

## Παραπομπές


## Εξωτερικοί σύνδεσμοι
* 
* Τηθύς από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Πασιφάη

Η **Πασιφάη**, κατά την ελληνική μυθολογία, ήταν κόρη του Ήλιου και της νύμφης Περσηίδος, αδερφή του Πέρση, του Αιήτη και της Κίρκης και σύζυγος του βασιλιά της Κρήτης Μίνωα. Απέκτησε τέσσερις γιους και τέσσερις κόρες: τους Ανδρόγεω, Κατρέα, Γλαύκο, και Δευκαλίωνα, και τις Αριάδνη, Ξενοδίκη, Ακάλλη και Φαίδρα.

## Ο μύθος
Όταν ο Μίνωας ζήτησε από τον Ποσειδώνα ένα θεϊκό σημάδι ότι μπορούσε να γίνει ο βασιλιάς της Κρήτης, αναδύθηκε από τη θάλασσα ένας πανέμορφος ταύρος για να τον θυσιάσει. Η ομορφιά του ταύρου όμως έκανε τον Μίνωα να τον λυπηθεί και να θυσιάσει άλλον ταύρο στη θέση του. (Επειδή ο ταύρος αναδύθηκε από τη θάλασσα, πιστεύεται ότι ήταν ο ίδιος ο Ποσειδώνας. Μία άλλη θεώρηση λέει ότι ήταν ο ίδιος ο Δίας, καθώς οι Κρήτες πίστευαν πώς ο ταύρος ήταν η παρουσία του μεγαλύτερου από όλους τους Θεούς). Η οργή του Ποσειδώνα για τον εμπαιγμό του Μίνωα ενέβαλε στην Πασιφάη ερωτική μανία έτσι ώστε να ερωτευτεί παράφορα τον ταύρο. Η τελευταία διέταξε τον Δαίδαλο να κατασκευάσει ένα ξύλινο ομοίωμα μικρής αγελάδας κούφιο εσωτερικά προκειμένου έτσι να προκαλέσει τον ταύρο. Με την ένωση της Πασιφάης και του ταύρου γεννήθηκε ο Μινώταυρος (Αστέριος), που είχε σώμα ανθρώπου και κεφάλι ταύρου.

Στην Πασιφάη αποδίδονταν επίσης γνώσεις αρχαίας μαγείας (όπως στην Κίρκη και Μήδεια) με την οποία και μπορούσε να θανατώνει κάθε γυναίκα που υποπτευόταν ως ερωμένη του Μίνωα. Μπορούσε να τις μεταμορφώνει σε φίδια ή οτιδήποτε άλλο προκειμένου να καταστήσει τον Μίνωα άγονο. 
Η Πασιφάη λατρευόταν κυρίως στην Κρήτη αλλά και στη Λακεδαίμονα ως μάντισσα και χρησμοδότρια. Στις δε Θαλάμες Μεσσηνίας, σύμφωνα με τον Παυσανία, υπήρχε προς τιμή της άγαλμα που βρισκόταν σε ιερό, παρακείμενο του Ναού του Ηλίου.

## Παραπομπές

Κατηγορία:Μάντεις, ονειροκρίτες και οιωνοσκόποι της ελληνικής μυθολογίας
Κατηγορία:Αρχαίοι Κρήτες
Κατηγορία:Μύθοι της ελληνικής μυθολογίας
Κατηγορία:Ζωοφιλία
Su e zo per i ponti

Το **Su e zo per i ponti** (πάνω κάτω στις γέφυρες) είναι ένας μη ανταγωνιστικός αγώνας δρόμου που διεξάγεται στη Βενετία μεταξύ Μαρτίου και Απριλίου. Το αγώνισμα ξεκινά από την πλατεία του Αγίου Μάρκου, εμπρός από το παλάτι των Δόγηδων. Οι δρομείς ακολουθούν μια χαρακτηριστική πορεία στην πόλη που τους οδηγεί μέσα από καλντερίμια, πλατείες και γέφυρες. Το όνομα προέρχεται από το su και zo (πάνω και κάτω αντίστοιχα στη Βενετική γλώσσα).

Ακολουθούνται διαφορετικές διαδρομές για διαφορετικές ηλικίες με ποτά σε όλη της διάρκεια της διαδρομής. Οι δρομείς λαμβάνουν αναμνηστικό μετάλλιο για την ολοκλήρωση της διαδρομής.

Κατηγορία:Βενετία
Μπραντ Μπερντ

thumb|right|180px|Ο Μπραντ Μπερντ με το Όσκαρ που κέρδισε για τον Ρατατούη.
Ο **Φίλιπ Μπράντλεϊ «Μπραντ» Μπερντ** (, 24 Σεπτεμβρίου 1957) είναι Αμερικανός σκηνοθέτης του κινηματογράφου, ο οποίος ειδικεύεται στις ταινίες κινουμένων σχεδίων. 

Γεννήθηκε στις 24 Σεπτεμβρίου του 1957 στην Μοντάνα. Σπούδασε animation και δημιούργησε την ταινία *[[Ο σιδερένιος γίγαντας]]* (*The Iron Giant*) με την Warner Bros. Το 2000, υπέγραψε συμβόλαιο με την Pixar, όπου και σκηνοθέτησε το *[[Οι Απίθανοι]]* (*The Incredibles*). Το 2007 προβλήθηκε στο σινεμά η ταινία με τίτλο *[[Ο Ρατατούης]]* (*Ratouille*), που σκηνοθέτησε ο ίδιος. Το 2011 σκηνοθέτησε την ταινία *[[Επικίνδυνη Αποστολή: Πρωτόκολλο Φάντασμα]]*, η οποία γνώρισε εμπορική και κριτική επιτυχία. Το 2015 κυκλοφόρησε η ταινία του *Η χώρα του αύριο*.

Ο Μπερντ έχει κερδίσει δύο Όσκαρ Καλύτερης Ταινίας Κινουμένων Σχεδίων, για τις *Οι Απίθανοι* και *Ο Ρατατούης*.

## Παραπομπές


Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί animators
Κατηγορία:Αμερικανοί φεμινιστές
Κατηγορία:Σκηνοθέτες κινουμένων σχεδίων
Κατηγορία:Άνθρωποι της Disney
Κατηγορία:Άνθρωποι της Pixar
Σκήτη Ευαγγελισμού της Θεοτόκου

Η **Σκήτη Ευαγγελισμού της Θεοτόκου** υπάγεται στη Μονή Ξενοφώντος του Αγίου Όρους και βρίσκεται μισή ώρα από αυτήν. Συγκροτήθηκε το 1755 από τον ιερομόναχο Σιλβέστρο και τους γέροντες Εφραίμ και Αγάπιο. Είναι σε μορφή οικισμού με Καλύβες. Στο Κυριακό φυλάσσονται σε λειψανοθήκες λείψανα αγίων μεταξύ των οποίων του Αγίου Χαραλάμπους και του Αγίου Μοδέστου. 

Αποτελείται από είκοσι έξι καλύβες, από τις οποίες κατοικούνται οι πέντε.

Όλες οι Καλύβες έχουν προσαρτημένο ναό, καθώς και μικρή εδαφική έκταση την οποία και καλλιεργούν οι μοναχοί. Οι δέκα περίπου γέροντες της Σκήτης ασχολούνται με την κηπουρική, μελισσοκομία και θυμίαμα.

## Παραπομπές


Ευαγγελισμου της Θεοτοκου
Κατηγορία:Μονή Ξενοφώντος
Κατηγορία:Ευαγγελισμός της Θεοτόκου
Μονή Ξηροποτάμου

Η **Ιερά Πατριαρχική και Σταυροπηγιακή Μονή Ξηροποτάμου** είναι μία εκ των είκοσι μονών του Αγίου Όρους και κατατάσσεται όγδοη (8η) στην ιεραρχική τάξη. 

Ηγούμενος της Ιεράς Μονής είναι ο Αρχιμανδρίτης, Ιωσήφ Ξηροποταμινός.

## Ιστορία
Ιδρύθηκε από τον μοναχό Παύλο Ξηροποταμινό που μόνασε την εποχή του Οσίου Αθανασίου τον Αθωνίτη, (τέλη του 10ου αιώνα). Η δε ακμή της οφείλεται στους Παλαιολόγους. Στη διάρκεια της Οθωμανικής Αυτοκρατορίας, κατά τον 16ο αιώνα στη Μονή αυτή στάθηκε μέγας ευεργέτης ο Σουλτάνος Σελίμ Β΄ που τη νίκη του εναντίον των Μαμελούκων της Τυνησίας, κατόπιν θαυματουργού εμφάνισης σαράντα πολεμιστών, την απέδωσε στους Αγίους Τεσσαράκοντα μάρτυρες, προστάτες της Μονής. 

Το καθολικό της είναι αφιερωμένο στους Τεσσαράκοντα Μάρτυρες.

Η Μονή Ξηροποτάμου έχει συνολικά εντός και εκτός του μοναστηριακού της συγκροτήματος 16 παρεκκλήσια. Μέσα είναι επτά από τα οποία τα 5 είναι αγιογραφημένα. Στο Καθολικό αμφίπλευρα της λιτής υπάρχουν δύο αγιογραφημένα παρεκκλήσια των Αρχαγγέλων και των Αγίων Κωνσταντίνου και Ελένης. Από αυτά, που βρίσκονται στις πτέρυγες της μονής, τοιχογραφημένο είναι εκείνο της Υψώσεως του Τιμίου Σταυρού στη νοτιοδυτική γωνία. Τα υπόλοιπα φέρουν μόνον φορητές εικόνες και είναι του Προδρόμου και των Εισοδίων της Θεοτόκου στη δυτική πτέρυγα, και του Αγίου Θεοδοσίου και του Αγίου Γεωργίου στην ανατολική πτέρυγα της μονής. Έξω από τη μονή βρίσκονται τα άλλα εννέα παρεκκλήσια. Το κοιμητήριο της μονής Ξηροποτάμου είναι αφιερωμένο στους Άγιους Πάντες.

## Μοναστική δύναμη
Στις μέρες μας, στην Ιερά Μονή Ξηροποτάμου εγκαταβιώνουν (μοναστηριακοί και εξαρτηματικοί) περίπου είκοσι πέντε μοναχοί.

## Αγιογραφίες και κειμήλια
Στο καθολικό της Μονής υπάρχουν τοιχογραφίες του 1783. Μεταξύ των κειμηλίων που φυλάσσονται στο Καθολικό συμπεριλαμβάνεται το μεγαλύτερο τεμάχιο Τιμίου Ξύλου που υπάρχει στον κόσμο (Έχει μήκος 31 εκατοστά, πλάτος 16 και πάχος 25 εκατοστά. Κατά μία παράδοση είναι δώρο του αυτοκράτορα Ρωμανού A', ενώ κατά μία άλλη αποτελεί αφιέρωμα της Αυτοκράτειρας Πουλχερίας), άλλα μικρότερα τεμάχια του ίδιου ξύλου, λειψανοθήκη με οστά των Αγίων Σαράντα Μαρτύρων και άλλες με λείψανα αγίων. Η μονή διαθέτει πολλά και αξιόλογα κειμήλια. Φυλάσσεται επίσης μέρος από τα δώρα των Mάγων που προσκύνησαν τη γέννηση του Χριστού, τμήμα από τον Ακάνθινο Στέφανο, το Σπόγγο και τη Χλαμύδα, ο δίσκος της Πουλχερίας κ.ά. Σε λειψανοθήκες, βρίσκονται τα λείψανα εξήντα ενός Αγίων. 

## Μοναχοί
* Καισάριος Δαπόντες εκ Σκοπέλου: Το 1757 ταξίδεψε στο Άγιο Όρος και προσεχώρησε στη Μονή Ξηροποτάμου. Τα επόμενα χρόνια περιόδευσε σε περιοχές της Ελλάδας και στις Παραδουνάβιες Ηγεμονίες για να συγκεντρώσει χρήματα για τη Μονή. Επέστρεψε στο Άγιο Όρος το 1765 και έμεινε στις Μονές Ξηροποτάμου και Κουτλουμουσίου μέχρι το 1757, όταν επέστρεψε στην Μονή Ευαγγελίστριας στη Σκόπελο μέχρι το 1784. Εκείνη τη χρονιά επέστρεψε στη Μονή Ξηροποτάμου και λίγους μήνες μετά πέθανε. Χειρόγραφά του φυλάσσονται στη Βιβλιοθήκη της Μονής.

## Πηγές

* 

Κατηγορία:Μονές Αγίου Όρους
Ο μικρός Κθούλου

thumb|right|200px|Το πρώτο άλμπουμ του Μικρού Κθούλου.
**Ο Μικρός Κθούλου** είναι σειρά τριών άλμπουμ κόμικς του Γιώργου Τσούκη (γνωστού και ως *Trashman*). 

Ο κεντρικός ήρωας είναι ένα μικρό τέρας, με πλοκάμια στο κεφάλι και φτερά δαίμονα. Αν και δανείζεται το όνομα του θεού Κθούλου, δημιουργήματος του Χ. Λάβκραφτ, οι προβληματισμοί του μικρού Κθούλου, που είναι μαθητής Δημοτικού στη Θεσσαλονίκη, είναι διαφορετικοί. Κύρια έγνοια του, και βασικό θέμα του κόμικ, είναι η απόρριψη και καταπίεση που δέχεται λόγω της αποκρουστικής μορφής του από τους συνομήλικούς του στο σχολείο, αλλά και τους θετούς γονείς του, και οι -πάντα αποτυχημένες- προσπάθειές του να γίνει αποδεκτός. Βασικό ρόλο στην ιστορία παίζει και η αγάπη του για τη metal μουσική, ενώ δεν λείπει και το κοινωνικό σχόλιο.

Το κόμικ είναι ασπρόμαυρο και αποτελείται από στριπάκια των τριών καρέ, με μερικές ενδιάμεσες ολοσέλιδες ιστορίες. Άρχισε να εκδίδεται το 1998 στο περιοδικό Metal Invader, ενώ κατόπιν εκδόθηκε σε τρία άλμπουμ από τις εκδόσεις O2H, το τελευταίο από τα οποία κυκλοφόρησε το 2002. Το 2004 ανατυπώθηκε το πρώτο, εξαντλημένο άλμπουμ.

## Trivia

* Στην προσωπική ιστοσελίδα του δημιουργού υπήρχε ένα αδημοσίευτο στριπ του Μικρού Κθούλου στο ύφος του Αρκά.

## Παραπομπές


Μικρος Κθουλου
Άτλας (δορυφόρος)

Ο **Άτλας** () είναι φυσικός δορυφόρος του πλανήτη Κρόνου και έχει διάμετρο 30 χιλιόμετρα. Απέχει από τον πλανήτη Κρόνο 137.670 χλμ. Ανακαλύφθηκε το 1980 από φωτογραφίες που έστειλε πίσω στη Γη η διαστημοσυσκευή Βόγιατζερ 1 και ονομάστηκε **S/1980 S 28**. Το 1983 ονομάστηκε επίσημα ** Άτλας ** από την ελληνική μυθολογία, επειδή «κρατάει τους δακτυλίους του Κρόνου στους ώμους του» όπως ο τιτάνας Άτλας κρατούσε τον ουρανό στους ώμους του. Επίσης έχει και τον συμβολισμό **Κρόνος XV** (Saturn XV).

## Φωτογραφίες

|title=Άτλας
|lines=11
|width=206
Αρχείο:Atlas (NASA).jpg
Αρχείο:PIA07516-br500.jpg
Αρχείο:Atlas_with_ rings.jpg|Ο Άτλας με τον δακτύλιο Α και F σε σύγκριση, φωτογραφία από το Κασίνι.
Αρχείο:Atlas_Rev09.2x.jpg|Ο Άτλας, όπως φωτογραφήθηκε από τη διαστημοσυσκευή Κασσίνι στις 8 Ιουνίου του 2005. 


## Παραπομπές


## Εξωτερικοί σύνδεσμοι
* Άτλας από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Μονή Μεταμορφώσεως Σωτήρος Φλαμουρίου

Η **Ιερά Μονή Μεταμορφώσεως του Σωτήρος Φλαμουρίου** ή **Μονή Φλαμουρίου** είναι ορθόδοξο μοναστήρι του Πηλίου.

## Ιστορία και περιγραφή
Η μονή Φλαμουρίου βρίσκεται σε δύσβατη και δασώδη τοποθεσία του βορειοδυτικού Πηλίου, σε κοντινή απόσταση από το χωριό Βένετο.

Κτίστηκε στα τέλη του 16ου αιώνα από τον Όσιο Συμεών τον Ανυπόδυτο και Μονοχίτωνα, ο οποίος καταγόταν από την περιοχή της Αγιάς και είχε μονάσει στο Άγιο Όρος. Το καθολικό της μονής είναι λιτό, διαθέτει τοιχογραφίες στην οροφή και στο τέμπλο και τρουλαία παστοφόρια (ή αλλιώς παραβήματα). Ως λιτές αναφέρονται και οι υπόλοιπες κτιριακές εγκαταστάσεις.

Το 1878 ο ηγούμενος της μονής Συμεών, συμμετείχε στο επαναστατικό κίνημα που ξέσπασε στην περιοχή της Θεσσαλίας. Η μονή υπέστη καταστροφές την περίοδο του Εμφυλίου Πολέμου, ενώ μεταπολεμικά πραγματοποιήθηκαν σε αυτήν εργασίες επισκευής. Κατά τη δεκαετία του 2010 διέθετε τέσσερις μοναχούς. Από την εποχή της ίδρυσής της, η μονή Φλαμουρίου αποτελεί άβατο για τις γυναίκες.

## Παραπομπές


Μεταμορφωσεως Φλαμουριου
Κατηγορία:Δήμος Ρήγα Φεραίου
Σταθμός Ηράκλειο (Προαστιακός Αθήνας)

Ο **Σιδηροδρομικός Σταθμός Ηρακλείου** βρίσκεται επί της γραμμής Σιδηροδρομικού Κέντρου Αχαρνών - Διεθνούς Αερολιμένα Αθηνών και πήρε το όνομά του από το δήμο Ηρακλείου, τον οποίο εξυπηρετεί. Εγκαινιάστηκε στις 30 Ιουλίου 2004. Βρίσκεται στην επιφάνεια του εδάφους, στη νησίδα της Αττικής Οδού και διαθέτει κεντρική αποβάθρα. Πριν την κατασκευή του, αναφερόταν ως σταθμός "Άνω Ηράκλειο".

Ο Σιδηροδρομικός Σταθμός Ηρακλείου δεν πρέπει να συγχέεται με τον παλαιό Σιδηροδρομικό Σταθμό Ηρακλείου των Σιδηροδρόμων Πειραιώς - Αθηνών - Πελοποννήσου, ο οποίος βρισκόταν προς νότον του σημερινού σταθμού, ή με το σταθμό Ηρακλείου του μετρό της Αθήνας, ο οποίος βρίσκεται στο χώρο του παλαιού σταθμού.

Ο σταθμός έχει ανταπόκριση με τις λεωφορειακές γραμμές Α8 και 500 καθώς και με την τοπική δημοτική λεωφορειακή γραμμή Γ2 και πλησιον του σταθμού με την τοπική δημοτική λεωφορειακή γραμμή Γ1

## Δομή σταθμού

Ηράκλειο
Ηρακλειο
Ηρακλειο
Άγιος Γεώργιος Βοιωτίας

Ο **Άγιος Γεώργιος** είναι κωμόπολη του Δήμου Λεβαδέων στην Περιφερειακή Ενότητα Βοιωτίας της Περιφέρειας Στερεάς Ελλάδας. Σύμφωνα με την απογραφή του 2011, ο πληθυσμός του ανέρχεται σε 1.693 μόνιμους κατοίκους.

## Γενικά στοιχεία
Ο Αη Γιώργης είναι κτισμένος στους πρόποδες του Ελικώνα, σε υψόμετρο 230 μέτρων, και βρίσκεται σε απόσταση 18 χιλιομέτρων νοτιοανατολικά της Λιβαδειάς. Καλύπτεται με υπεραστική συγκοινωνία (ΚΤΕΛ) προς την Αθήνα, όπως και με αστική συγκοινωνία με τη Λιβαδειά. Ο Σιδηροδρομικός Σταθμός Αλαλκομενών απέχει περί τα 5 χιλιόμετρα από τον οικισμό.

Ο πληθυσμός του είναι κατά κύριο λόγο αγροτικός.

Στον οικισμό εδρεύει ο ποδοσφαιρικός σύλλογος Αθλητική Ένωση Πανγεωργικός, με επίσημο έτος ίδρυσης το 1950.

## Ιστορικά στοιχεία
Ο Άγιος Γεώργιος φαίνεται να αναπτύχθηκε κατά τα τέλη του 18ου αιώνα όταν στην περιοχή εγκαταστάθηκαν κάτοικοι της Λιβαδειάς εξαιτίας μιας επιδημίας πανώλης που είχε ξεσπάσει στη βοιωτική πόλη. Το 1835, λίγα χρόνια μετά την ανεξαρτησία της Ελλάδας, είχε πληθυσμό 256 κατοίκων και από το 1876 μέχρι το 1912 υπήρξε έδρα του δήμου Πέτρας. Στη συνέχεια απετέλεσε, μέχρι το 1997, έδρα κοινότητας της επαρχίας Λεβαδείας, ενώ αργότερα, με την εφαρμογή του προγράμματος Καποδίστριας, ορίστηκε έδρα του Δήμου Κορώνειας. Από το 2011 υπάγεται στον καλλικρατικό Δήμο Λεβαδέων, ως έδρα της Δημοτικής Ενότητας Κορώνειας.

### Πορεία του πληθυσμού''''''

## Παραπομπές


Κατηγορία:Κωμοπόλεις της περιφερειακής ενότητας Βοιωτίας
Κατηγορία:Δήμος Λεβαδέων
Κατάλογος αρχαίων ελληνικών θεάτρων

Ακολουθεί πίνακας αρχαίων θεάτρων κατ΄ αλφαβητική σειρά που έχουν καταγραφεί ως σωζόμενα ή έχουν αναφερθεί από αρχαίους ιστορικούς:


*Μαντίνειας
*Μαρωνείας
*Μεγαλόπολης
*Μεγάρων
*Μεσσήνης
*Μεταποντίου 
*Μήλου
*Μιλήτου
*Μύλασας -Καρία
*Μύρων (Λυκία)
*Μυτιλήνης
*Νεμανσού Γαλλία
*Νεμέας
*Νικαίας (Βιθυνία)
*Νικοπόλεως
*Νύσσης (Καρία)

*Ξάνθου (Λυκία)
*Οινιάδων
*Όλβης (Κιλικία)
*Ολύμπου (Προύσα)
*Ορχομενού
*Παγασών
*Παλμύρας Παλαιστίνη
*Πανιωνίου (Καρία)
*Πατάρων (Λυκία)
*Πάτρας
*Παυσιλύπου 
*Πάφου
*Πειραιώς
*Περγάμου
*Πέργης (Λυκία)
*Πέτρας Παλαιστίνη
*Πλευρώνας
*Πομπηίας
*Ποσειδωνίας    
*Πριήνης
*Πτολεμαΐδος Αφρική
*Ραμνούντος
*Ρηγίου Ιταλία 
*Ροδιάπολης
*Ρώμης   
*Σαλαμίνος
*Σαλαμίνος Κύπρου
*Σαμοθράκης
*Σάμου
*Σάρδεων
*Σέγλης (Πισιδία)

*Σίδης Παμφυλία
*Σιδώνος Παλαιστίνη
*Σικυώνος
*Σίφνου
*Σμύρνης
*Σολούς Ιταλία
*Σόλων (Κύπρος)
*Σπάρτης
*Σταγείρων
*Στόβων (Σκόπια)
*Στράτου
*Σύλλειου (Λυδία)
*Συρακουσών
*Τανάγρας
*Ταυρομένιου
*Τεγέας
*Τελμησσού
*Τερμησσού
*Τέου(Λυδία)
*Τλώσου (Λυκία)
*Τράλλεων (Λυδία)
*Τρίπολης
*Τροιζήνας
*Τύνδαρης
*Υπίας (Βιθυνία)
*Φαιστού
*Φασυλίδας
*Φιλαδέλφειας, σημ. Αμμάν
*Φιλιπούπολης
*Φιλίππων
*Φοινίκης
*Χαιρώνειας
*Χίου
*Χρυσαυρίδας
*Ωρωπού




Θεατρα
Καρλ Φρίντριχ Σίνκελ

Ο **Καρλ Φρίντριχ Σίνκελ** (γερμανικά: *Karl Friedrich Schinkel*) ήταν Γερμανός αρχιτέκτονας. Γεννήθηκε στις 13 Μαρτίου 1781 στο Neuruppin και πέθανε στις 9 Οκτωβρίου 1841 στο Βερολίνο. Ήταν ο διασημότερος αρχιτέκτονας του νεοκλασικισμού στην Πρωσία.

Η αρχιτεκτονική του Σίνκελ, στην παραγωγικότερη περίοδό του, χαρακτηρίζεται από μια στροφή στην ελληνική παρά την αυτοκρατορική ρωμαϊκή αρχιτεκτονική, σε μια προσπάθεια να ξεφύγει από το στυλ των πρόσφατων Γάλλων κατακτητών. Έτσι, ο Σίνκελ θεωρείται υποστηρικτής της Ελληνικής Αναβίωσης. Τα διασημότερα κτήριά του βρίσκονται στην περιοχή του Βερολίνου.


File:Karl_Friedrich_Schinkel_-_Antike_Stadt_an_einem_Berg_(ca.1806).jpg|*Αρχαία πόλη στους πρόποδες ενός βουνού*, 1806, Βερολίνο, Άλτε Νατσιονάλγκαλερί
File:1815_Schinkel_Mittelalterliche_Stadt_an_einem_Fluss_anagoria.JPG|*Μεσαιωνική πόλη σε ποτάμι*, 1815, Βερολίνο, Άλτε Νατσιονάλγκαλερί
File:Karl_Friedrich_Schinkel_-_Gotische_Kirche_auf_einem_Felsen_am_Meer_-_Google_Art_Project.jpg|*Γοτθικός ναός σε βράχο πάνω στη θάλασσα*, 1815, Βερολίνο, Άλτε Νατσιονάλγκαλερί
File:1818_Schinkel_Felsentor_anagoria.JPG|*Πύλη στο βράχο*, 1818, Βερολίνο, Άλτε Νατσιονάλγκαλερί
File:Karl_Friedrich_Schinkel_-_Schloß_am_Strom_-_Google_Art_Project.jpg|*Κάστρο δίπλα σε ποτάμι*, 1820, Βερολίνο, Άλτε Νατσιονάλγκαλερί
File:Konzerths_3a.jpg|Βερολίνο, Konzerthaus, 1818
File:Altes_Museum,_Berlin_2012.jpg|Βερολίνο, Altes Museum, 1824
File:Berlin_-_Friedrichswerdersche_Kirche,_2006_1.jpg|Βερολίνο, Η Friedrichswerdersche Kirche στην Schinkelplatz, 1824
File:Pc_150036_Nikolaikirche.jpg|Πότσνταμ, Nikolaikirche, 1830
File:Alexander_Nevsky_chapel,_Peterhof,_Schinkel.JPG|Πέτερχοφ (Αγ.Πετρούπολη), παρεκκλήσι Αλεξάνδρου Νέβσκυ, 1831
File:Schloss_Stolzenfels_01_Koblenz_2015.jpg|Κόμπλεντς, πύργος Stolzenfels, 1835


## Βιβλιογραφία
* Κ. Γ. Πατέστος, «Καρλ Φρίντριχ Σίνκελ: ένας προάγγελος του μοντερνισμού»

## Παραπομπές


## Εξωτερικοί σύνδεσμοι
* Καρλ Φρίντριχ Σίνκελ, ένας προάγγελος του μοντερνισμού (*Το Βήμα*, 24/09/2000)

Κατηγορία:Γερμανοί αρχιτέκτονες
Κατηγορία:Νεοκλασικοί αρχιτέκτονες
Εκπαιδευτικός Όμιλος

Ο **Εκπαιδευτικός Όμιλος** ήταν σωματείο που ιδρύθηκε το 1910 στην Αθήνα από λογοτέχνες, εκπαιδευτικούς και πολιτευόμενους. Στους ιδρυτές περιλαμβάνονταν, ανάμεσα σε άλλους, οι Βλάσης Γαβριηλίδης, Ίων Δραγούμης, Αλέξανδρος Δελμούζος, Αλέξανδρος Διομήδης, Νίκος Καζαντζάκης, Γεώργιος Καφαντάρης, Ανδρέας Καρκαβίτσας, Λορέντζος Μαβίλης, Αλέξανδρος Παπαναστασίου, Δημήτριος Πετροκόκκινος, Μάρκος Τσιριμώκος (Στ. Ραμάς) και Φώτος Φωτιάδης. Ο αρχικός κύκλος των ιδρυτών προερχόταν από το δημοτικιστικό σωματείο με την επωνυμία «Εταιρία "Εθνική Γλώσσα"».

## Ιστορικό

### Σκοπός
Ο αρχικός στόχος του Εκπαιδευτικού Ομίλου συνίστατο στη συγγραφή διδακτικών βιβλίων στη δημοτική γλώσσα και στη σύσταση ενός Πρότυπου Δημοτικού Σχολείου, με άμεσο σκοπό την εφαρμογή των παιδαγωγικών ιδεών του δημοτικιστικού κινήματος στην πρωτοβάθμια εκπαίδευση. Αυτό θεωρούταν το πρώτο βήμα στην προσπάθεια συνολικής αναμόρφωσης της ελληνικής εκπαίδευσης "με τον καιρό", δηλαδή όταν θα το επέτρεπαν οι περιστάσεις. Κατά την άποψη του Ομίλου, η εκπαίδευση θα βελτιωνόταν εάν εφαρμοζόταν η διδασκαλία της δημοτικής γλώσσας κι εφόσον καταπολεμούταν ο σχολαστικισμός.

### Δράση
Από το 1911, εξέδιδαν μερικά διδακτικά και εκπαιδευτικά βιβλία. Οι προσπάθειές τους στηρίχθηκαν στις εργασίες του Μανόλη Τριανταφυλλίδη, του Αλέξανδρου Δελμούζου και του Δημήτρη Γληνού. Το 1917, η κυβέρνηση Βενιζέλου ζήτησε από τον Εκπαιδευτικό Όμιλο να συνεργαστεί μαζί της για την εφαρμογή της εκπαιδευτικής μεταρρύθμισης. Με νομοθετικό διάταγμα καθιερώθηκε η δημοτική γλώσσα στο δημοτικό σχολείο και γράφτηκαν νέα αναγνωστικά (*[[Τα Ψηλά Βουνά|Τα ψηλά βουνά]]*). Αυτά αποσύρθηκαν το 1920, όταν έπεσε η κυβέρνηση Βενιζέλου και τερματίστηκε η μεταρρύθμιση. Άλλη προσπάθεια εφαρμογής της μεταρρύθμισης πραγματοποιήθηκε την περίοδο 1922-1925, αλλά χωρίς αποτέλεσμα.

Οι μη ταυτισμένες τάσεις και πολιτικές απόψεις των στελεχών του Εκπαιδευτικού Ομίλου, η ταύτιση της εφαρμογής του προγράμματός του με τις τύχες ενός πολιτικού κόμματος, αλλά κι η χροιά που προσέλαβε ο ίδιος ο Όμιλος ως κόμμα των διδασκάλων, οδήγησαν τελικά στη διάσπασή του το 1927 σε δυο τάσεις, τις οποίες εκπροσωπούσαν ο Γληνός και ο Δελμούζος.  

## Παραπομπές


## Προτεινόμενη βιβλιογραφία
*
*
*
*

## Πηγές
*

## Εξωτερικοί σύνδεσμοι
Αρχείο Εκπαιδευτικού Ομίλου [τμήμα], στο Αρχείο Δ. Γληνού, Ίδρυμα Γληνού.Κατηγορία:Φιλολογικοί σύλλογοι της Αθήνας

Κατηγορία:Γλωσσικό ζήτημα
Νινχουρσάγκ

Στη Σουμεριακή μυθολογία, η **Νινχουρσάγκ** ήταν η θεότητα της γης, η Θεά Μητέρα που συνήθως εμφανίζεται ως αδερφή του Ενλίλ. Το όνομά της σημαίνει *Κυρά των Λόφων*, αλλά είναι γνωστή και με τις ονομασίες **Νιντούρ** (*θεά του τοκετού*) και **Κι**, που σημαίνει *Γη*. 
Από την ένωσή της με τον θεό 'Ενκι γεννήθηκε η Νινσάρ, θεά της βοσκής. 
Από τη Νινχουρσάγκ, ή σύμφωνα με άλλους μύθους τη Νινλίλ, και τον Ενλίλ γεννήθηκε ο Νινούρτα, θεός των αστραπών αλλά και της γεωργίας. 
Ναός της Νινχουρσάγκ εντοπίστηκε σε ανασκαφές στη Συρία, κοντά στα σύνορα με το Ιράκ. 

## Πηγές
* Encyclopedia Mythica 

Νινχουρσαγκ
Φράγκοι (αποσαφήνιση)

Η λέξη χρησιμοποιήθηκε με τις εξής έννοιες:

* Φράγκοι (φυλή). Η γερμανική φυλή των Φράγκων που εγκαταστάθηκε στις περιοχές της σημερινής βόρειας Γαλλίας τον 5ο μ.Χ. αιώνα .
* Φράγκοι (ονομασία). Ένα από τα ονόματα με τα οποία αποκαλούσαν τον Μεσαίωνα τους κατοίκους της δυτικής Ευρώπης οι Βυζαντινοί και οι μουσουλμάνοι, ιδιαίτερα μετά την επέκταση του Φραγκικού βασιλείου υπό τον Καρλομάγνο
Φλέτσερ Χέντερσον

Ο **Φλέτσερ Χάμιλτον Χέντερσον** (αγγλικά: *James Fletcher Hamilton Henderson, Jr.*), (18 Δεκεμβρίου 1897 - 29 Δεκεμβρίου 1952) ήταν Αμερικανός πιανίστας, διευθυντής ορχήστρας, ενορχηστρωτής και συνθέτης, με σημαντική συνεισφορά στην εξέλιξη της τζαζ και του σουίνγκ.

## Βιογραφία
Γεννήθηκε στο Κάθμπερτ (Cuthbert) της Τζόρτζια των ΗΠΑ, γιος μεσοαστικής οικογένειας. Ο πατέρας του ήταν διευθυντής σχολείου και η μητέρα του καθηγήτρια πιάνου. Σπούδασε στο Πανεπιστήμιο της Ατλάντα, από όπου αποφοίτησε το 1920. Αργότερα εγκαταστάθηκε στη Νέα Υόρκη προκειμένου να ακολουθήσει μεταπτυχιακές σπουδές χημείας στο Πανεπιστήμιο Κολούμπια. Εξαιτίας της αδυναμίας του να ακολουθήσει μία σταδιοδρομία ως χημικός &ndash; γεγονός στο οποίο συνέβαλε και το χρώμα του &ndash; στράφηκε στη μουσική.    
 
Αρχικά εργάστηκε σε δισκογραφικές εταιρίες όπως την *Black Swan Records*, ως μουσικός διευθυντής και πιανίστας. Το 1922 ηγήθηκε της πρώτης προσωπικής του ορχήστρας και περίπου στις αρχές του 1924 εντάχθηκε σε αυτή ο Λούις Άρμστρονγκ. Σημαντική συνεισφορά στην ορχήστρα είχε επίσης ο μουσικός διευθυντής Ντον Ρέντμαν. Εκτός από τον Άρμστρονγκ, στην ορχήστρα συμμετείχαν κατά διαστήματα και οι Μπένι Κάρτερ, Κόλμαν Χώκινς, Ρόι Έλντριτζ, Ρεντ Άλλεν και Τζο Σμιθ. Παρά το γεγονός πως η ορχήστρα του είχε απήχηση στο κοινό, ο ίδιος ο Χέντερσον δεν διέθετε σημαντικές ικανότητες στη διαχείρισή της, αδυνατώντας να την προωθήσει εμπορικά ή να επιβληθεί στους μουσικούς με τους οποίους συνεργαζόταν.  
 
Ο Χέντερσον υπήρξε σημαντικός ενορχηστρωτής και το 1934, κάτω από το βάρος οικονομικών δυσχερειών, αναγκάστηκε να πουλήσει στον Μπένι Γκούντμαν, κάποιες από τις καλύτερες του ενορχηστρώσεις. Στα τέλη της δεκαετίας του 1930, οι δύο μουσικοί συνεργάστηκαν όταν ο Χέντερσον συμμετείχε αρχικά ως πιανίστας στην ορχήστρα του Γκούντμαν και αργότερα ως ενορχηστρωτής, μέχρι το 1941. Η συνεργασία τους υπήρξε καταλυτική για την εξέλιξη του σουίνγκ. Τα επόμενα χρόνια, ηγήθηκε διαφόρων μουσικών σχημάτων ενώ την περίοδο 1948 - 1949 περιόδευσε με την Έθελ Γουώτερς.  
 
Το 1950 υπέστη εγκεφαλικό, το οποίο οδήγησε σε μερική παράλυσή του. Πέθανε δύο χρόνια αργότερα, στη Νέα Υόρκη.

## Παραπομπές


## Εξωτερικοί σύνδεσμοι
*''The New Grove Dictionary of Jazz'', Oxford University Press  
*Red Hot Jazz 

Κατηγορία:Αμερικανοί μουσικοί
Κατηγορία:Τζαζ μουσικοί
Κατηγορία:Αμερικανοί πιανίστες
Κητώ

Η **Κητώ** ήταν δευτερεύουσα θαλάσσια θεότητα, κόρη του Πόντου και της Γαίας. Αδέλφια της ήταν ο Νηρέας, ο Φόρκυς, ο Θαύμας και η Ευρυβία.

Σύμφωνα με τη μυθολογία, Αντιπροσώπευε τους κινδύνους της θάλασσας και συχνά σχετίζεται με τα μεγαλόσωμα ζώα της θάλασσας, τα κήτη (φάλαινες, δελφίνια, κτλ). Παντρεύτηκε τον αδελφό της, Φόρκυ, από τον οποίο απέκτησε την Έχιδνα, τη Σκύλλα, τον Λάδωνα, τις Γραίες, τις Γοργόνες, τις Εσπερίδες.

Η Κητώ πολλές φορές συγχέεται στην μυθολογία με τη χθόνια θεά Εκάτη, η οποία είχε, επίσης, εξουσία στην θάλασσα.

## Γενεαλογικό δένδρο
Ελληνικές θαλάσσιες θεότητες

## Παραπομπές


## Εξωτερικοί σύνδεσμοι
* 

Κατηγορία:Ελληνική μυθολογία
Φρούτα

thumb|280px|right|Φρούτα στην αγορά της Βαρκελώνης
[thumb|280px|[Μούρο]]
Με το διατροφικό όρο **φρούτα** ή **οπώρες** ονομάζονται η πλειονότητα των εδώδιμων καρπών αγγειόσπερμων φυτών (όπως δέντρων (π.χ. μήλα, πορτοκάλια), θάμνων (π.χ. βατόμουρα) και πoών (π.χ. φράουλα)). Ένα φρούτο, όντας βοτανολογικά καρπός, είναι μια δομή (αγγείο) που φέρει σπόρους (σπέρματα) και που αναπτύσσεται από την ωοθήκη των ανθών του φυτού, ενώ τα λαχανικά (με εξαιρέσεις ορισμένων που είναι καρποί όπως το αγγούρι; βλέπε καρπώδη λαχανικά) είναι όλα τα υπόλοιπα βοτανολογικά μέρη του φυτού, όπως οι ρίζες, τα φύλλα και τα στελέχη.

## Τα φρούτα στη διατροφή και την υγεία του ανθρώπου
Τα φρούτα, όπως και τα λαχανικά, που βρίσκονται στην ίδια διατροφική κατηγορία, είναι σημαντικά για την υγεία του ανθρώπου, καθώς περιέχουν πολλές βιταμίνες νερό ελάχιστα λιπαρά και ανόργανα στοιχεία (μέταλλα και ιχνοστοιχεία). Για παράδειγμα, το πορτοκάλι είναι πλούσιο σε βιταμίνη C, η οποία είναι απαραίτητη και αν δεν καταναλώνεται συχνά μπορεί να προκληθεί η ασθένεια  σκορβούτο. 

## Κατηγορίες
thumb|280px|Φρούτα στο Λαγανά της Ζακύνθου

* **[[Εσπεριδοειδή]]**
** Γκρέιπ-φρουτ
** Γλυκολέμονο
** Κίτρο
** Κουμκουάτ
** Λεμόνι
** Μανταρίνι
** Μοσχολέμονο ή Λάιμ
** Νεράντζι
** Περγαμόντο
** Πορτοκάλι
** Σαγκουίνι
** Φράπα
* **[[Μουροειδή]]**
** Ακτινίδιο
** Μύρτιλλο
** Βατόμουρο
** Άγριο βατόμουρο
** Κράνμπερυ
** Σταφίδα
** Φράουλα
** Αγριοφράουλα
** Λαγοκέρασα
** Σταφύλι
* **[[Εμπύρηνοι καρποί]]** 
** Αβοκάντο
** Ασερόλα
** Βερύκοκο
** Ελιά
** Κεράσι
** Ροδάκινο
** Νεκταρίνι
** Δαμάσκηνο
* **[[Τροπικά φρούτα]]**
** Μπανάνα
** Καρύδα
** Παπάγια
** Χουρμάς
** Σύκο
** Μάνγκο
** Ανανάς
** Ρόδι
** Φρούτο του πάθους
* **[[Πεπονοειδή]]**
** Πεπόνι
** Καρπούζι
* **[[Σαρκώδη φρούτα]]**
** Μήλο
** Αχλάδι
** Μούσμουλο
** Μέσπιλο
** Κυδώνι
* **Διάφορα**
** Λωτός
### Καρπώδη λαχανικά
Τα λαχανικά τα οποία βοτανολογικά είναι καρποί συμπεριλαμβάνουν τα ακόλουθα (ανά οικογένεια):
*Στρυχνοειδή
** Πιπεριά
** Μελιτζάνα
** Ντομάτα
*Κολοκυνθοειδή
** Αγγούρι
** Κολοκύθα

## Δείτε επίσης
* Μούρο
* Καρπός

## Εξωτερικοί σύνδεσμοι
* 
* 


Κατηγορία:Μορφολογία φυτών
Στεγόσαυρος

Ο **Στεγόσαυρος** (Stegosaurus) ήταν ένας φυτοφάγος δεινόσαυρος που έζησε την Ιουρασική Περίοδο. Η πλάτη του καλυπτόταν από μεγάλες κεράτινες πλάκες που ξεκινούσαν μικρές από τη βάση του κεφαλιού του, μεγάλωναν και κατέληγαν στην ουρά, όπου μετουσιώνονταν σε τέσσερα αγκάθια.

Ήταν ένα ογκώδες τετράποδο, με 7-9 μέτρα μήκος και βάρος 5-7 τόνους. Οι Στεγόσαυροι ζούσαν σε μικρές οικογενειακές ομάδες με αρχηγό το πιο δυνατό θηλυκό. Κάθε χρόνο, οι ομάδες αυτές ενώνονταν σ' έναν συγκεκριμένο τόπο για την περίοδο της αναπαραγωγής. Τα θηλυκά γεννούσαν τότε γύρω στα 12 αβγά το καθένα.

Ο Στεγόσαυρος ήταν φιλήσυχος και έβοσκε τη χαμηλή βλάστηση κοντά στις όχθες των ποταμών ή στις κοιλάδες.  Σε περιόδους πείνας όμως, μπορούσε να τραφεί και με ασπόνδυλα, ή μικρά νεκρά ζώα.

## Εξωτερικοί σύνδεσμοι
* 

Κατηγορία:Στεγοσαυρίδες
Κατηγορία:Σύμβολα του Κολοράντο
Μάνγουε

Ο **Μάνγουε** (**Manwë**) είναι ένας Άινου, πλάσμα, δηλαδή, του φανταστικού κόσμου που δημιούργησε ο Άγγλος συγγραφέας Τζ. Ρ. Ρ. Τόλκιν.

Ο Μάνγουε, του οποίου το όνομα σημαίνει *Ευλογημένος*, είναι ο βασιλιάς των Άινουρ, αδελφός του Μέλκορ. Αν και ο Μέλκορ είναι πιο ισχυρός, στον Μάνγουε έχει δοθεί το χάρισμα του να βλέπει τις σκέψεις του Έρου Ιλούβαταρ, του Δημιουργού, και να καταλαβαίνει τους σκοπούς του. Έτσι ο Μάνγουε αποτελεί τον άμεσο εκπρόσωπο του Έρου στον υλικό κόσμο.  Μένει με τη γυναίκα του, τη Βάρντα,την Κυρά των Αστεριών και κατοικούσε μαζί της στο Βάλινορ, και συγκεκριμένα στο Οϊολόσσε, ένα πύργο πάνω στο ψηλότερο βουνό του θεϊκού νησιού Βάλινορ, το Τανίκουετιλ.

Είναι ο δεύτερος σε δύναμη Βάλαρ, μετά απο τον Μέλκορ, και είναι ο άρχοντας της πνοής, των ανέμων και τον σύννεφων. Ήταν άρχοντας του Βασιλείου της Άρντα και κυβερνήτης όσων κατοικούσαν εκεί. Στην σκέψη του Ιλούβαταρ, ο Μάνγουε' και ο Μέλκορ ήταν αδέλφια, ο Μάνγουε, όμως, ήταν ο πιο αγαπητός του.

Ο Μάνγουε είναι επίσης προστάτης των πουλιών και η κύρια απόλαυση του περιλαμβάνει την ενασχόληση με τα σύννεφα και τους ανέμους. Ιερά του πουλιά και κατάσκοποί του στην Μέση Γη είναι οι Αετοί. Από τα ξωτικά ονομάζεται, *Σούλιμο*, που σημαίνει άρχοντας της πνοής της Άρντα.

## Παραπομπές


## Περισσότερη μελέτη
* *[[Το Σιλμαρίλλιον]]*

Κατηγορία:Το Σιλμαρίλλιον (χαρακτήρες)
Κατηγορία:Φανταστικοί βασιλιάδες
Μύτικας (βουνοκορφή)

Ο **Μύτικας** είναι η υψηλότερη κορυφή του Ολύμπου και της Ελλάδος, δεύτερη υψηλότερη των Βαλκανίων, μετά τη Μουσαλά στη Βουλγαρία. Μέχρι πρόσφατα το ύψος του ανερχόταν στα 2917.85 μ., οι πιο πρόσφατες όμως μετρήσεις, που έγιναν από μια συνεργασία του Διεθνούς Πανεπιστημίου Ελλάδος, του Αριστοτελείου Πανεπιστημίου Θεσσαλονίκης και ξένων ιδρυμάτων, υπολογίζουν με ακρίβεια το ύψος του στα 2.917,727 μ.

Ο Μύτικας είναι καμπύλη κορυφή και μαζί με το Στεφάνι, τη δεύτερη ψηλότερη κορυφή, σχηματίζουν τις δύο πλευρές ενός τριγώνου. Αυτό σημαίνει ότι δύσκολα μπορούν να συγκριθούν με το μάτι οι δυο κορυφές.

Η κορφή, ως ορειβατική πρόκληση, είναι ανάμεσα στις δυσκολότερες κορυφές της Ελλάδας, ενώ το σημείο της Κακόσκαλας αποτελεί ένα από τα επικινδυνότερα σημεία ορειβασίας, λόγω της μεγάλης κλίσης, του δύσβατου της πλαγιάς, αλλά και του δέους που σε κατακλύζει αντικρίζοντας την υψομετρική απόσταση έως το τέλος της πλαγιάς. Τα μονοπάτια (είναι δύο) που οδηγούν στον Μύτικα, της Σκάλας-Κακόσκαλας και των Ζωναριών-Λουκιού, τα οποία ανήκουν στο Ευρωπαϊκό Μονοπάτι Ε4, και έτσι είναι σε γενικά καλή κατάσταση. Στην αρχή σχεδόν του καθενός βρίσκονται τα τρία από τα τέσσερα καταφύγια του Ολύμπου, δύο στα 2.650  μ. ("Γ. Αποστολίδης", "Χ. Κάκκαλος") και το καταφύγιο "Σπήλιος Αγαπητός" στα 2.100μ. 

Ο Μύτικας είναι επίσης γνωστός ως *[[Δώδεκα θεοί του Ολύμπου|κατοικία των θεών]]*, όντας η υψηλότερη κορυφή, ενώ το Στεφάνι ως *ο θρόνος του Δία*. Παρά το γεγονός πως ο Μύτικας είναι υψηλότερος, η ανάβαση σ' αυτόν είναι πιο εύκολη σε σύγκριση με την ανάβαση στο Στεφάνι, που απαιτεί αναρριχητική εμπειρία.

## Παραπομπές


Ολυμπος
Ολυμπος
Κατηγορία:Ακραία σημεία της Ελλάδας
Μυτικας
Μύτικας
Αλλόσαυρος

Ο ***Αλλόσαυρος*** (Allosaurus) ήταν ένα είδος σαρκοφάγου δεινόσαυρου, μετρίου μεγέθους (περίπου 8 με 12 μέτρα) και βάρος 2 τόνους. Ανήκε στην υποτάξη Θηριόποδα και έζησε 155 με 145 εκατομμύρια χρόνια πριν, στην Ιουρασική περίοδο. Κυνηγούσε σε αγέλες, ομάδες συγγενών Αλλόσαυρων έως 10 ατόμων. Η κορυφή του κεφαλιού του φέρεται να ήταν διακοσμημένη με ένα οστέινο εξόγκωμα ή μικρά κέρατα κατά μήκος του λαιμού.

**Διατροφή και Κυνήγι**.
Ο Αλλόσαυρος καταδίωκε το θήραμά του για πολλή ώρα, και μπορούσε να διανύσει εύκολα αρκετά μεγάλες αποστάσεις. Συνήθως πλήγωνε το θήραμα στα πόδια για να μην μπορεί να τρέξει, μέχρι που αυτό έπεφτε εξαντλημένο κάτω. Ενδείξεις από έρευνες έδειξαν ότι το δάγκωμα του Αλλόσαυρου ήταν πιο αδύναμο και από του λιονταριού, παρ' όλα αυτά η κάτω γνάθος μπορούσε να ανοίξει σε μεγάλο βαθμό και έτσι οι παλαιοντολόγοι πιστεύουν ότι ο Αλλόσαυρος χρησιμοποιούσε το σαγόνι του σαν τσεκούρι. Τα πιο συχνά θηράματα γι' αυτόν ήταν οι Διπλόδοκοι, οι Ιγκουανόδοντες όπως ο Καμπτόσαυρος οι Στεγόσαυροι, μικρότερα Θηριόποδα και Ορνιθόποδα.

Ο Αλλόσαυρος ήταν ένα αρπακτικό που εξαπλώθηκε σε πολλές ηπείρους. Απολιθώματά του έχουν βρεθεί στη Βόρεια Αμερική, στην Ευρώπη και στη Νότια Αφρική.

## Εξωτερικοί σύνδεσμοι
* 

Κατηγορία:Αλλοσαυρίδες
Κατηγορία:Σύμβολα της Γιούτα
Μεθοδιστικό Πανεπιστήμιο του Οχάιο

Το **Μεθοδιστικό [[πανεπιστήμιο]] του [[Οχάιο]]** (αγγλικά: *Wesleyan University of Ohio*) είναι ένα ιδιωτικό μικτής εκπαίδευσης φιλελεύθερο κολλέγιο τεχνών που βρίσκεται στο Ντέλαγουερ, του Οχάιο. 

Η πανεπιστημιούπολη καλύπτει έκταση 200 στρεμμάτων και βρίσκεται σε απόσταση 44 χιλιομέτρων βόρεια του Κολόμπους στο Οχάιο. Περιλαμβάνει την κύρια ακαδημαϊκή και οικιστική πανεπιστημιούπολη, το Παρατηρητήριο Πέρκινς και τη Διαφύλαξη Κράους Γουάιλντερνες. 

Το 2010, το Μεθοδιστικό Πανεπιστήμιο είχε το ενδέκατο υψηλότερο ποσοστό διεθνών φοιτητών μεταξύ των σχολών φιλελεύθερων τεχνών για δέκατο έβδομο συνεχόμενο έτος. Στην κατάταξή της για τις ΗΠΑ το 2015, η Niche κατέταξε το πανεπιστήμιο ως το 56ο (από τα 880 κολέγια) πιο φιλελεύθερο πολιτικά κολέγιο των ΗΠΑ. Η *[[U.S. News & World Report]]* κατέταξε το πανεπιστήμιο 101ο μεταξύ των φιλελεύθερων καλλιτεχνικών κολλεγίων στην έκδοση της για το 2018. 

## Παραπομπές


Κατηγορία:Πανεπιστήμια στις Ηνωμένες Πολιτείες Αμερικής
Paramount Vantage

Η **Paramount Vantage**, γνωστή και ως **Paramount Classics**, ήταν μια εταιρεία παραγωγής κινηματογραφικών ταινιών, συνήθως ποιοτικά αναβαθμισμένων και όχι εμπορικού περιεχομένου. Άνηκε στην CBS Paramount που είχε στην κατοχή της και την Paramount Pictures. Η Paramount Classics, με την σειρά της, έλεγχε μια άλλη εταιρεία παραγωγής ταινιών, την *Paramount Vantage* με την επωνυμία της οποίας εξάγει ταινίες χαμηλότερου προϋπολογισμού.

Η πρώτη της ταινία βγήκε το 1998 με τον τίτλο *Get Real*. Απο τότε και μέχρι την διάλυση της παρήγαγε ταινίες και τηλεοπτικές σειρές, οι οποίες δεν απέφεραν στην Focus μεγάλα κέρδη, αλλά πολύ ικανοποιητικά για να παρήγαγε κι άλλες ταινίες, όπως άλλωστε έκανε. Η Paramount Classics διανείμε επίσης μη-Αμερικάνικες ταινίες στις ΗΠΑ.

Μετά τη κυκλοφορία της ταινίας Nebraska το 2013, η εταιρεία διαλύθηκε.

Κατηγορία:Paramount Pictures
Κατηγορία:Κινηματογραφικές εταιρίες παραγωγής
Κατηγορία:Εταιρείες διανομής ταινιών των Ηνωμένων Πολιτειών
Κατηγορία:Πρώην επιχειρήσεις παραγωγής κινηματογραφικών και τηλεοπτικών έργων των ΗΠΑ
Μάχη της Χαιρώνειας

Με την ονομασία αυτή είναι γνωστές τρεις συγκρούσεις της αρχαιότητας που πραγματοποιήθηκαν κοντά στη Χαιρώνεια της Βοιωτίας.

* Η πρώτη μάχη της Χαιρώνειας (447 π.Χ.), μεταξύ των Βοιωτών και των Αθηναίων.
* Η δεύτερη μάχη της Χαιρώνειας (338 π.Χ.), ανάμεσα στις δυνάμεις του Φιλίππου Β' της Μακεδονίας και των στρατών της Αθήνας, του Κοινού των Βοιωτών και άλλων ελληνικών κρατών.
* Η τρίτη μάχη της Χαιρώνειας (86 π.Χ.), μεταξύ της Ρωμαϊκής Δημοκρατίας και του βασιλείου του Πόντου.
Columbia Pictures

Η **Columbia Pictures** είναι μεγάλη αμερικάνικη εταιρεία παραγωγής ταινιών. Κατατάσσεται στα "Μεγάλα δέκα", όπως αποκαλούνται στις ΗΠΑ, στούντιο, δηλαδή σε ένα από τα δέκα μεγαλύτερα κινηματογραφικά στούντιο που κατέχουν την μεγαλύτερη μερίδα των σημαντικών κινηματογραφικών ταινιών.

Η εταιρεία ανήκει στην Sony Pictures, θυγατρική εταιρεία του Ιαπωνέζικου κολλοσού Sony.

Κατηγορία:Κινηματογραφικές εταιρίες παραγωγής
Κατηγορία:Columbia TriStar
Κατηγορία:Sony Pictures Entertainment
Κατηγορία:Ιστορία και πολιτισμός του Χόλυγουντ
Κατηγορία:Εταιρείες διανομής ταινιών των Ηνωμένων Πολιτειών